Valtiovarainministeriö
Hallinnon kehittämisosasto
VAHTI

Lausunto tietoturvallisuuden kehittämisohjelmasta

Oikeusministeriön (OM) hallinnonalaan kuuluvan Valtakunnansyyttäjänviraston (VKSV) tietoturvallisuutta ja ict-varautumista koskevat asiat on tähän asti hoidettu melko keskitetysti oikeusministeriössä ja etenkin Oikeusministeriön tietotekniikkakeskuksessa (OTTK). VKSV on osallistunut pilottina OM:n ict-varautumishankkeeseen.

VKSV:ssä on perehdytty tietoturvallisuuden kehittämisohjelman luonnokseen ja OM:n tätä asiaa koskevaan lausuntoluonnokseen. Kehittämisohjelman sisältöön ei ole huomautettavaa, kuten ei myöskään OM:n lausuntoon. Oikeusministeriön hallinnonalan kannalta asiat hoidetaan joka tapauksessa keskitetysti. Kehittämisohjelmassa esitetty aikataulu on kireä, koska syyttäjäntoimen alalla on lähiaikoina odotettavissa tietojärjestelmien merkittävää uusimista vuoteen 2015 mennessä. Tietoturvallisuuden ja toiminnan jatkumisasiat on jo huomioitu uusia järjestelmiä suunniteltaessa ja huomioidaan myös jatkossa. 

Ohjelman lopullisessa muodossa voitaisiin käsitellä tietoturvallisuuden kehittämisohjelmaa, joka sanana ilmaisee aktiivista tekemistä, eikä kehitysohjelmaa, kuten nyt on välillä epähuomiossa käynyt. Valtioneuvoston periaatepäätöksessä tietoturvallisuuden kehittämisestä kuten myös monessa ohjelman jaksossa on käsitelty kehittämistä.

		Valtionsyyttäjä	Christian Lundqvist

Tiedoksi		 Oikeusministeriö, tietohallintoyksikkö